12.12.2013 Jurnalul Oficial al Uniunii Europene L 333/81 DECIZIA DE PUNERE ÎN APLICARE A COMISIEI din 10 decembrie 2013 de autorizare a Portugaliei să utilizeze anumite estimări aproximative pentru calculul bazei resurselor proprii TVA [notificată cu numărul C(2013) 8689 (Numai versiunea în limba portugheză este autentică) (2013/749/UE, Euratom) COMISIA EUROPEANĂ, având în vedere Tratatul privind funcționarea Uniunii Europene, având în vedere Tratatul de instituire a Comunității Europene a Energiei Atomice, având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (!), în special articolul 13, întrucât: (1)  În temeiul articolului 377 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (), Portugalia poate continua să scutească operațiunile enumerate în anexa X partea B punctele 2, 4, 7, 9, 10 și 13, în conformitate cu condițiile aplicabile în acest stat membru la 1 ianuarie 1989; aceste operațiuni trebuie să fie luate în considerare pentru determinarea bazei resurselor TVA. (2) Portugalia a solicitat autorizarea Comisiei pentru a utiliza anumite estimări aproximative pentru calculul bazei resurselor proprii TVA, întrucât nu poate efectua calculul precis al bazei resurselor proprii TVA pentru operațiunile menționate în anexa X partea B punctul 10 la Directiva 2006/112/CE. Este probabil ca acest calcul să implice o sarcină administrativă nejustificată pentru Portugalia în raport cu efectul acestor operațiuni asupra bazei totale a resurselor proprii TVA ale acesteia. Portugalia poate face un calcul utilizând estimări aproxi- mative pentru această categorie de operațiuni. Prin urmare, Portugalia ar trebui să fie autorizată să calculeze baza resurselor proprii TVA utilizând estimări aproximative în conformitate cu articolul 6 alineatul (3) a doua liniuță din Regulamentul (CEE, Euratom) nr. 1553/89 al Consiliului. (5)  Din motive de transparență şi de securitate juridică, este necesar să se limiteze în timp aplicabilitatea acestei auto- rizări. (4) Măsurile prevăzute în prezenta decizie sunt conforme cu avizul Comitetului consultativ privind resursele proprii, ADOPTĂ PREZENTA DECIZIE: Articolul 1 Pentru calcularea bazei resurselor proprii TVA începând cu 1 ianuarie 2013, Portugalia este autorizată să utilizeze estimări aproximative în ceea ce priveşte următoarele categorii de operațiuni menționate în anexa X partea B la Directiva 2006/112/CE: Transportul de persoane (punctul 10). Articolul 2 Prezenta decizie se aplică de la 1 ianuarie 2013 până la 31 decembrie 2017. Articolul 3 Prezenta decizie se adresează Republicii Portugheze. Adoptată la Bruxelles, 10 decembrie 2013. Pentru Comisie Janusz LEWANDOWSKI Membru al Comisiei () JO L 155, 7.6.1989, p. 9. () JO L 347, 11.12.2005, p. 1.